

AS Tallinna Linnatransport

**ENAMPAKKUMINE REKLAAMI EDASTAMISE LEPINGU SÕLMIMISEKS**

ENAMPAKKUMISE KUTSE

# 1. Üldandmed

Enampakkumise korraldajaks on AS Tallinna Linnatransport (edaspidi ka TLT), Kadaka tee 62a, 12618 Tallinn.

Lisainformatsioon e-post: tlt@tlt.ee, 643 4000

**2. Ettepanek pakkumuse esitamiseks**

TLT paneb avalikule enampakkumisele õiguse paigaldada tasu eest vähemalt 120 ühissõidukisse seadmed, mis on mõeldud visuaalse digireklaami edastamiseks 7 aasta vältel.

Pakkuja poolt makstav tasu koosneb seadmete paigaldamise tasust ja kuutasust ühe ekraani kohta. Lisaks tuleb pakkujal soetada ja TLT-le üle anda paigaldamiseks vajalikud seadmed ja soovi korral tarvikud. Paigaldamise töö ja tarvikute, mida ei anna pakkuja, maksumus on enampakkumise kutse juurde lisatud lepinguprojekti Lisas 3.

Pakkumuses peab pakkuja nimetama seadmed ja esitama andmed nende kohta, mille paigaldamist ühissõidukitesse ta soovib, eeskätt enampakkumise kutse juurde lisatud lepinguprojekti Lisas 1 ja 3 nimetatud andmed ning vajadusel paigaldusjoonise, kui see on lisatust erinev. Loetakse, et pakkumust tehes pakkuja nõus TLT paigaldustööde tasu maksma ja paigalduse tarvikute kulu hüvitama ning seda ei räägita enne lepingu sõlmimist täiendavalt läbi nagu võidakse läbi rääkida paigalduse tehnilisi üksikasju ja -tarvikute kasutamist ja hüvitamist.

Pakkumus kuutasu osas tuleb esitada ühe ekraani kohta.

Enampakkumise minimaalne alghind on 20 eurot ühe ekraani kohta kuus.

Pakkumus tuleb esitada **06.12.2024** laekumisega hiljemalt kell **16.00** e-posti aadressil tlt@tlt.ee, e-kiri saata märgusõnaga “Pakkumus enampakkumisele reklaami edastamise lepingu sõlmimiseks”. Pakkumus lisada e-kirjale digikonteineris (vt p 3.4.2), pakkumuse sisu palume e-kirjas endas mitte avaldada.

1. **Osalemine enampakkumisel**

3.1.Pakkumine toimub kõikidele pakkujatele võrdsetel alustel, arvestades Eesti Vabariigi seaduste ja muude õigusaktide ning käesoleva enampakkumise kutses sätestatud tingimusi (vt ka vastused võimalikele küsimustele).

3.2.TLT ei võta arvesse pakkumist pakkujalt, kellel on:

* + - 1. enampakkumise väljakuulutamise päeva seisuga õigusaktidest tulenevate riiklike maksude, tema elu- või asukoha kohalike maksude või sotsiaalkindlustuse maksete võlgnevus. TLT kontrollib võlgnevusi avalikest andmebaasidest;
      2. TLT ees võlgnevusi;
  1. TLT ei hüvita pakkumuse koostamise ega esitamisega seotud kulusid.
  2. Nõuded pakkumusele
     1. Pakkumus peab olema esitatud eesti keeles.
     2. Pakkumuses palume esitada järgmised dokumendid: digitaalselt allkirjastatud pakkumus, mille koosseisus on pakkumus kuutasu osas ühe ekraani kohta, juurde lisatud lepingu projekti Lisas 1 peavad olema täidetud tühjad lahtrid tehniliste andmetega ja Lisas 3 peavad olema täidetud kollasega tähistatud read. Soovi korral võib pakkumuse koosseisus olla kinnitus selle kohta millised paigaldamise tarvikud annab pakkuja TLT-le paigaldustööde tegemiseks, paigaldusjoonis ja paigaldusjuhendid;
     3. Pakkumus peab olema jõus vähemalt 14 päeva;
     4. Kinnitus, et pakkuja on maksevõimeline, tema vara ei ole arestitud ning tema suhtes ei ole algatatud pankroti või likvideerimismenetlust;
     5. Kinnitus, et pakkujal ei ole võlgnevusi riiklike maksude osas, pakkumise korraldaja ja Tallinna linna ees ning puudub reklaamimaksu võlgnevus pakkumuse esitamise päeva seisuga. Võla olemasolul loetakse esitatud pakkumus nõuetele mittevastavaks;
     6. Pakkumise tegemise kuupäev, seadusliku või volitatud esindaja allkiri, juriidilise ja füüsilise isiku esindaja puhul lisada volikiri.

3.5.Enampakkumise tulemuste selgitamine

* + 1. Pakkumus tuleb esitada pakkuja esindusõigusliku isiku poolt digiallkirjastatult. Pakkumuse allkirjastamisel volitatud esindaja poolt tuleb lisada volikiri.
    2. Nõuetele mittevastavaid pakkumisi arvesse ei võeta. TLT ei saa tunnistada pakkumust vastavaks, kui selles on ebapiisavalt andmeid, et hinnata kas pakutavaid seadmeid saab ühissõidukitesse paigaldada või on ilmne, et neid ei saa ühissõidukitesse paigaldada.
    3. Kui kaks või enam pakkujat on teinud võrdse hinnapakkumuse, saavad võrdselt parima pakkumuse teinud pakkujad teha korrigeeriva hinnapakkumuse, mis ei tohi olla madalama hinnaga kui esialgne pakkumus. Juhul, kui ka korrigeeritud hinnapakkumise esitamisel selgub, et pakkujad on esitanud võrdsed hinnad, valitakse parimaks pakkumuseks ajaliselt varem laekunud pakkumus.
    4. Vastavaid pakkumusi hindab TLT-s moodustatud komisjon.
    5. Hindamiskriteeriumiks on pakkumuse maksumus ühe ekraani kuutasu osas. Võidab see, kes pakub kõige kõrgema kuutasu ühe ekraani kohta.
    6. Võitja kinnitab p-s 3.5.4 viidatud komisjon.
    7. Pakkumust sisaldavale e-kirjale esitatavad nõuded:
       - 1. e-kirja teemaks märkida – “Pakkumus enampakkumisele reklaami edastamise lepingu sõlmimiseks“;
         2. Pakkuja kontaktandmed, et hilinemise korral oleks võimalik pakkumust avamata teavitada pakkumuse mitte arvesse võtmisest (nimi või ärinimi, aadress, telefoni nr, e-posti aadress).

3.6.TLT võib pakkumiste esitamise tähtaega vajadusel pikendada.

3.7.Kui enampakkumise ajal või järel TLT vajab otsuse tegemiseks lisateavet, võib TLT pakkujatele esitada täpsustavaid ja täiendavaid küsimusi ning päringuid.

# 4. Lepingu sõlmimine

4.1.Võitjaga sõlmitakse juurde lisatud lepinguprojekti kohane leping, mida on täiendatud eduka pakkumuse andmetega hiljemalt 14 päeva jooksul pärast võitja väljakuulutamist.

4.2.Kui enampakkumise võitja ei ole lepingut sõlminud 14 päeva jooksul võitja kuulutamisest, siis on TLT-l õigus tunnistada enampakkumine nurjunuks või kuulutada võitjaks paremuselt järgmise pakkumuse teinud pakkuja.

Lisainformatsioon (vastused võimalikele küsimustele):

1. Ekraanide mõõdud püstises asendis

Vastus: Ekraanide mõõdud koos vandalismi vastase kaitsega on püstise asetuse korral maksimaalselt: laius 50cm ja kõrgus 70cm. Seega ekraanide mõõdud ligikaudu 45\*65cm.

2. Süsteemi automaatika, GPS

Vastus: Süsteem peab olema autonoomselt töötav, bussi infokanal ei ole üldiseks kasutuseks. Seadmetel peab olema oma GSM võimekus.

3. Andmed reisijate kohta

Reisijate andmed on saadaval ainult Solaris bussides ning CAF ja PESA trammides. Hetkeseisuga on reisijate arv ligikaudu 380 000 reisijat päevas. Igapäevaselt on liinil 500 transpordiühikut, mis teeb keskmiselt 760 kontakti ühe ühiku kohta päevas.

4. Seadmete paigaldamise ja eemaldamise kulu, paigaldaja

Tasub pakkuja AS-ile Tallinna Linnatransport Lepingu Lisas 3 toodud määrade järgi. AS-ile Tallinna Linnatransport soovib seadmed ise paigaldada.

5. AS-i Tallinna Linnatransport sisu näitamise kohustus

Pakkujal ei ole AS-i Tallinna Linnatransport sisu edastamise kohutust. Selles võivad pooled tulevikus eraldi lepingu sõlmida.

6. Seadmed (Lepingu lisa 1 joonis 2)

Pakkuja võib pakkuda ka arvutiga monitori, sel juhul tuleb pakkumusele lisada teistsugune joonis, vt p 3.4.2. ja kui selgub, et pakkumine on tehniliselt nõuetekohane, siis asendatakse lepinguprojektis sisalduv joonis pakutuga.

AS Tallinna Linnatransport